Държавен вестник, бр. 73, 2012 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  73
с обръщане на хвата до опора с положение 
обтегнати ръце и тяло.
Допуска се и друго техническо изпълнение 
на упражнението.
Постижението се брои в цели числа. 
Тестът се изпълнява еднократно.
Тест № 3 – „Гладко бягане 60 м“
Тестът се провежда на лекоатлетическата 
писта или на друго равно, хоризонтално място.
Изходно положение: Упражнението се из­
пълнява от висок старт.
Изпълнение: Кандидатът се стреми да пробя­
га разстоянието за възможно най-кратко време.
Времето за изпълнение се измерва с хроно­
метър с точност до 0,1 сек. Тестът се изпълнява 
еднократно.
Тест № 4 – „Набиране от вис“
Тестът се изпълнява на висилка с височина, 
съобразена с ръста на кандидата. 
Изходно положение: Тялото е във вис с 
изпънати ръце. 
Изпълнение: За правилни се приемат наби­
рания, започнати с изпънати ръце и завършени 
с брада над лоста.
Постижението се брои в цели числа.
Тестът се изпълнява еднократно.
Тест № 5 – „Скок на дължина от място с мах 
на ръцете“
Тестът се изпълнява на хоризонтално, равно 
място.
Изходно положение: Кандидатът застава в 
стоеж зад маркер (линия). Краката са разтво­
рени на ширината на раменете.
Изпълнение: Скок с двата крака едновремен­
но от начертаната линия, без предварително 
подскачане. Разрешава се извършването на 
махови движения с ръцете.
Постижението се измерва с точност до 1 см 
от последния оставен белег.
Тестът се изпълнява 2 пъти. Записва се по-
доброто постижение в сантиметри.
Тест № 6 – „Сгъване и разгъване на ръцете 
от опора“
Тестът се изпълнява на хоризонтално, равно 
място. 
Изходно положение: Кандидатът застава в 
опора, като тялото е изправено (раменни, та­
зобедрени, коленни и глезени стави са в една 
линия). Пръстите на ръцете могат да сочат 
напред или да са свити в юмрук. 
Изпълнение: Ръцете се сгъват в лакътната 
става. Следва разгъване до изходно положение. 
Упражнението е направено един път при едно 
сгъване и разгъване на ръцете. Отчитат се 
правилно изпълнените повторения.
Постижението се брои в цели числа.
Тестът се изпълнява еднократно.
Тест № 7 – „Гладко бягане за 12 минути“
Упражнението се провежда на лекоатлетиче­
ската писта или на друго равно, хоризонтално 
място.
Изходно положение: Упражнението се из­
пълнява от висок старт.
Изпълнение: Кандидатът се стреми да 
премине възможно по-дълго разстояние за 
указаното време.
Времето за изпълнение се измерва с хроно­
метър с точност до 1 сек. Пробегът на разсто­
янието се записва в метри.
Тестът се изпълнява еднократно.
Тест № 8 – „Бягане в осморка“
Тестът се изпълнява на хоризонтално, рав­
но място. Маркира се старт и финал линия. 
Поставя се стойка, чийто център лежи върху 
линията. Втора стойка се поставя на разстоя­
ние 4 м, измерено в перпендикулярна посока 
до нейния център. Височината на двете стойки 
е в границите от 140 см до 150 см.
Изходно положение: Упражнението се из­
пълнява от висок старт.
Изпълнение: При сигнал „старт“ кандидатът 
минава от дясната/лявата страна на първата 
стойка, заобикаля втората от лявата/дясната 
страна и пресича старт/финалната линия от 
лявата/дясната страна на първата стойка. Това 
е един цикъл. Отчита се времето, за което се 
правят 4 пълни цикъла.
Времето за изпълнение се измерва с хро­
нометър с точност до 0,1 сек. При бутане на 
стойка кандидатът я поставя на мястото є, след 
което продължава изпълнението. За грешката 
се начислява наказателно време от 0,2 сек.
Тестът се изпълнява еднократно.
Тест № 9 – „Повдигане на трупа от тилен 
лег до седеж“
Тестът се изпълнява на хоризонтално, равно 
място.
Изходно положение: Кандидатът заема поло­
жение тилен лег с ръце зад тила, като партньор 
му натиска краката към земята.
Изпълнение: Тялото се повдига до отвес­
но положение – седеж на 90° спрямо земята. 
При връщане в изходно положение (тилен лег) 
гърбът трябва да опира земята. Упражнение­
то е направено един път при едно повдигане 
и връщане в изходно положение. Отчитат се 
правилно изпълнените повторения.
Постижението се брои в цели числа.
Тестът се изпълнява еднократно.
Тест № 10 – „Гладко бягане 800 м“
Тестът се провежда на лекоатлетическата 
писта или по изключение на друго равно, хо­
ризонтално място.
Изходно положение: Упражнението се из­
пълнява от висок старт.
Изпълнение: Кандидатът се стреми да преми­
не разстоянието за възможно най-кратко време.
Времето за изпълнение се измерва с хроно­
метър с точност до 1 сек. Времето за пробег на 
разстоянието се записва в минути и секунди.
Тестът се изпълнява еднократно.